02003R1984 — LV — 03.12.2017 — 002.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

Grozīta ar:









▼B

PADOMES REGULA (EK) Nr. 1984/2003

(2003. gada 8. aprīlis),

ar ko ievieš sistēmu ►M1 ————— ◄ zobenzivju un lielacu tunzivju tirdzniecības statistiskajai pārraudzībai Kopienā







1.

NODAĻA

VISPĀRĪGI NOTEIKUMI

1. pants

Mērķis

Šajā regulā paredzēti vispārīgie noteikumi un nosacījumi par to, kā Kopienā piemērojamas:

a) ICCAT ieviestās statistikas dokumentu programmas par ►M1 —————(Thunnus thynnus————— ◄ zobenzivīm (Xiphias gladius) un lielacu tunzivīm (Thunnus obesus);

b) IOTC ieviestās statistikas dokumentu programmas par lielacu tunzivīm (Thunnus obesus).

2. pants

Darbības joma

Kā minēts 1. pantā šī regula attiecas uz ►M1 ————— ◄ zobenzivīm un lielacu tunzivīm:

a) ko nozvejojis Kopienas kuģis vai ražotājs vai,

b) kas ir importētas Kopienā, vai

c) eksportētas vai reeksportētas no Kopienas uz trešo valsti.

Šī regula neattiecas uz lielacu tunzivīm, ko nozvejojuši seineri vai ēsmas kuģi, un kas, galvenokārt, paredzētas konservu ražošanai apgabalos, uz ko attiecas Nolīgums par Indijas okeāna tunzivju zvejas komisijas izveidi (še turpmāk saukts “IOTC Nolīgums”) un ICCAT Konvencija.

3. pants

Definīcijas

Šajā regulā ir spēkā šādas definīcijas:

▼M1 —————

▼B

b) zobenzivis – Xiphias gladius sugas zivis ar TARIC kodiem, kas uzskaitīti II pielikumā;

c) lielacu tunzivis – Thunnus obesus sugas zivis ar TARIC kodiem, kas uzskaitīti III pielikumā;

d) zveja – visu zivju, kas ietilpst vienā no 1. pantā uzskaitītajām sugām, nozvejošana ar kuģi ar mērķi izkraut krastā, pārkraut vai ievietot krātiņā, vai kuras ražotājs nozvejo, izmantojot tunzivju krātiņus;

e) Kopienas ražotājs – fiziskas vai juridiskas personas, kas izmanto ražošanas līdzekļus, lai iegūtu zvejniecības produktus attiecībā uz pirmo tirdzniecības posmu;

f) imports – muitas procedūras, kas minētas 4. panta 16. punkta a) līdz f) apakšpunktā Padomes 1992. gada 12. oktobra Regulā (EK) Nr. 2913/92, ar ko izveido Kopienas muitas kodeksu ( 1 );

▼M2

g) lielizmēra zvejas kuģi – ir zvejas kuģi, kuru lielākais garums ir 20 metri vai lielāks;

h) lielizmēra kuģi zvejai ar pelaģiskajām āķu jedām – ir tādi kuģi zvejai ar pelaģiskajām āķu jedām, kuru lielākais garums ir 24 metri vai lielāks.

▼B







2.

NODAĻA

STATISTISKĀ PĀRRAUDZĪBA







1.

iedaļa

Prasības dalībvalstīm attiecībā uz importu

4. pants

Statistikas dokumenti importam

1. Visiem zivju daudzumiem, kas pieder vienai no 1. pantā minētajām sugām, un kurus trešā valsts importē Kopienas teritorijā, jāpievieno statistikas dokuments, kas izstrādāts saskaņā ar paraugu, kurā norādīts:

▼M1 —————

▼B

— V pielikums zobenzivju gadījumā,

— VI vai VII pielikums lielacu tunzivju gadījumā.

2. Statistikas dokuments:

a) ietver visu attiecīgajos pielikumos norādīto informāciju, kas minēta 1. punktā un visus parakstus, kurus pieprasa tie attiecīgie tirgus dalībnieki, kas ir atbildīgi par informāciju aizpildītajās deklarācijās;

b) to juridiski apliecina:

i) ja zvejo ar kuģi – valsts civildienesta ierēdnis, kuru attiecīgi apstiprina valsts, zem kuras karoga kuģis zvejo, vai jebkura cita persona vai iestāde, ko minētā valsts attiecīgi apstiprina. Regulas IVb pielikumā uzskaitītām trešām valstīm apliecināšanu var veikt iestāde, ko šim nolūkam atzinusi minētā valsts;

ii) ja zvejo ar murdiem – valsts civildienesta ierēdnis, ko attiecīgi apstiprinājusi valsts, kuras teritorijas ūdeņos ir veikta nozveja;

iii) zobenzivju, ►M1 ————— ◄ un lielacu tunzivju gadījumā, ko nozvejojis kuģis, kurš darbojas saskaņā ar maksājumu līgumu – valsts civildienesta ierēdnis vai jebkura cita persona vai iestāde, ko attiecīgi apstiprinājusi eksportētājvalsts;

iv) lielacu tunzivju gadījumā, ko nozvejojis viens no kuģiem, kurš uzskaitīts VIIIa un VIIIb pielikumā – Japānas vai Taizemes valsts amatpersona vai jebkura cita persona, ko šim nolūkam attiecīgi apstiprina šo valstu valdības;

▼M2

c) ja zvejots ar lielizmēra zvejas kuģi, ir pieņemams tikai tad, ja minētais kuģis ir iekļauts ICCAT kuģu reģistrā.

▼B

3. Statistikas dokumentu iesniedz tās dalībvalsts kompetentajām iestādēm, kurās produktu importē.

4. Dalībvalstis nodrošina, ka to muitas dienesti vai citi kompetenti valsts pilnvaroti aģenti pieprasa un pārbauda visus dokumentus, to skaitā statistikas dokumentu importam attiecībā uz zivīm, kas pieder vienai no 1. pantā minētajām sugām.

Šīs iestādes var arī pārbaudīt kravas saturu, lai pārliecinātos, ka šajos dokumentos sniegtās ziņas ir precīzas.

5. Jāaizliedz imports attiecībā uz zivīm, kas pieder pie vienas no 1. pantā minētajām sugām, ja attiecīgajai kravai nav pievienots atbilstošā importa statistikas dokuments, kurš ir apliecināts un aizpildīts saskaņā ar 1. un 2. punktu.







2.

iedaļa

Prasības dalībvalstīm attiecībā uz eksportu

5. pants

Statistikas dokumenti eksportam

1. Visiem zivju daudzumiem, kas pieder pie vienas no 1. pantā minētajām sugām, un kurus nozvejojis Kopienas kuģis vai saņēmis Kopienas ražotājs un kurus eksportē uz trešo valsti, pievieno statistikas dokumentu, kas aizpildīts saskaņā ar paraugu:

▼M1 —————

▼B

— V pielikumā zobenzivs gadījumā;

— VI vai VII pielikumā lielacu tunzivju gadījumā.

2. Statistikas dokuments:

a) ietver visu attiecīgajos pielikumos norādīto informāciju, kas minēta 1. punktā un visus parakstus, kurus pieprasa attiecīgie tirgus dalībnieki, kas ir atbildīgi par informāciju aizpildītajās deklarācijās;

b) to juridiski apliecina:

i) kompetentās iestādes kuģa karoga dalībvalstī vai

ii) citas dalībvalsts kompetentās iestādes, kuru krastā izkrauj produkciju, ar nosacījumu, ka atbilstīgie daudzumi ir eksportējami ārpus Kopienas no minētās dalībvalsts teritorijas. Minētā dalībvalsts divu mēnešu laikā nosūta apliecinātu statistikas dokumentu kuģa karoga dalībvalstij;

▼M2

c) ja zvejots ar lielizmēra zvejas kuģi, ir validējams tikai tad, ja minētais kuģis ir iekļauts ICCAT kuģu reģistrā.

▼B

3. Dalībvalstis nodrošina, ka to muitas dienesti vai citi kompetenti valsts pilnvaroti aģenti pieprasa un pārbauda visus dokumentus, to skaitā statistikas dokumentu eksportam attiecībā uz visām zivīm, kas pieder vienai no 1. pantā minētajām sugām.

Šīs iestādes var arī pārbaudīt kravas saturu, lai pārliecinātos, ka šajos dokumentos sniegtās ziņas ir precīzas.

4. Katra dalībvalsts nosūta Komisijai informāciju par tās kompetentajām iestādēm, kas minētas 2. punkta b) apakšpunktā. Šo informāciju Komisija nosūta pārējām dalībvalstīm.

5. Jāaizliedz eksports attiecībā uz zivīm, kas pieder pie vienas no 1. pantā minētajām sugām, ja attiecīgajai kravai nav pievienots atbilstošā eksporta statistikas dokuments, kurš ir apliecināts un aizpildīts saskaņā ar 1. un 2. punktu.







3.

iedaļa

Prasības dalībvalstīm attiecībā uz reeksportu

6. pants

Reeksporta sertifikāti

1. Visiem tiem zivju daudzumiem, kas pieder pie vienas no 1. pantā minētajām sugām, pievieno reeksporta sertifikātu, kuri:

a) reeksportēti no Kopienas uz trešo valsti pēc tam, kad tie importēti Kopienā, vai

b) importēti Kopienas teritorijā no trešās valsts pēc tam, kad minētā trešā valsts tos ir reeksportējusi.

Reeksporta sertifikātus aizpilda saskaņā ar norādīto paraugu:

▼M1 —————

▼B

b) X pielikumā zobenzivs gadījumā;

c) XI vai XII pielikumā lielacu tunzivju gadījumā.

2. Reeksporta sertifikāti:

a) ietver visu attiecīgajos pielikumos norādīto informāciju, kas minēta 1. punkta otrajā daļā un visus parakstus, kurus pieprasa tie attiecīgie tirgus dalībnieki, kas ir atbildīgi par informāciju aizpildītajās deklarācijās;

b) tos apliecina kompetentās iestādes dalībvalstī, no kuras jāveic reeksports vai kompetentās iestādes trešā valstī, no kuras ir veikts reeksports;

c) tiem jāpievieno pienācīgi apliecināta importa statistikas tā dokumenta kopija, kas minēts 4. pantā.

3. Tās dalībvalstis, kas saskaņā ar 2. punkta b) apakšpunktu apliecina reeksporta sertifikātu autentiskumu, pieprasa reeksportētājiem nodrošināt vajadzīgos dokumentus, kuri apliecina, ka reeksportēto zivju krava atbilst sākotnēji importētajai zivju kravai. Kuģa karoga valstij vai eksportētājvalstij dalībvalstis pēc pieprasījuma iesniedz sertifikāta kopiju.

4. Reeksporta sertifikātu izsniedz importa vai reekspota dalībvalstu kompetentajām iestādēm.

5. Dalībvalstis nodrošina, ka to muitas dienesti vai citi kompetenti valsts pilnvaroti aģenti pieprasa un pārbauda visus dokumentus, to skaitā reeksporta sertifikātu, reeksportam attiecībā uz zivīm, kas pieder vienai no 1. pantā minētajām sugām.

Šīs iestādes var arī pārbaudīt kravas saturu, lai pārliecinātos, ka šajos dokumentos sniegtās ziņas ir precīzas.

6. Jāaizliedz reeksports un imports pēc tam, kad ir reeksportētas zivis, kas pieder pie vienas no 1. pantā minētajām sugām, ja attiecīgajai kravai nav pievienots atbilstošais sertifikāts, kurš ir apliecināts un aizpildīts saskaņā ar 1. un 2. punktu.

7. pants

Atkārtots reeksports

1. Visiem zivju daudzumiem, kas pieder pie vienas no 1. pantā minētajām sugām, un kurus atkārtoti reeksportē pēc tam, kad tie jau ir reeksportēti, jāpievieno jauns reeksporta sertifikāts, kas ir apliecināts un aizpildīts saskaņā ar 6. panta 1. un 2. punktu.

Piemēro 6. panta 3., 4., 5. un 6. punktu.

2. Jaunajam 1. punktā minētajam sertifikātam pievieno apliecinātu kopiju iepriekš minētajiem pienācīgi apliecinātajiem reeksporta sertifikātiem, kuri tika pievienoti kravai.

▼M2







4.

iedaļa

Prasības, kas dalībvalstīm jāievēro attiecībā uz produktiem, kurus ICCAT konvencijas apgabalā pārkrauj citā kuģī

7.a pants

Statistikas dokumenti un ziņošana

1. Kad to lielizmēra kuģu, kuri zvejo ar pelaģiskajām āķu jedām, karoga dalībvalsts validē statistikas dokumentus, minētā valsts nodrošina, lai uz citu kuģi veiktie pārkrāvumi atbilstu katra lielizmēra kuģa paziņotajam nozvejas apjomam.

2. To lielizmēra kuģu, kuri zvejo ar pelaģiskajām āķu jedām, karoga dalībvalsts statistikas dokumentus par citā kuģī pārkrautajām zivīm validē pēc tam, kad ir apstiprinājies, ka pārkraušana citā kuģī notikusi saskaņā ar Eiropas Parlamenta un Padomes Regulu (ES) 2017/2107 ( 2 ) 51.–58. pantu. Šis apstiprinājums balstās uz informāciju, kas iegūta, izmantojot ICCAT reģionālo novērotāju programmu par jūrā notiekošu pārkraušanu citā kuģī.

3. Dalībvalstis pieprasa, lai tad, kad statistikas dokumentu programmu aptverto sugu zivis, kuras ICCAT konvencijas apgabalā ar pelaģiskajām āķu jedām nozvejojuši lielizmēra kuģi, tiek importētas attiecīgās valsts teritorijā, tām būtu pievienoti validēti statistikas dokumenti par kuģiem, kas iekļauti ICCAT sarakstā, kurā uzskaitīti lielizmēra kuģi zvejai ar pelaģiskajām āķu jedām, kuriem atļauts jūrā veikt pārkraušanu citā kuģī, un lai būtu pievienota ICCAT pārkraušanas deklarācijas kopija.

▼B







3.

NODAĻA

DATU NOSŪTĪŠANA

8. pants

Informācija par apliecinājumu

Katra dalībvalsts nosūta Komisijai tās statistikas dokumentu un reeksporta sertifikātu paraugu ne vēlāk kā 30 dienas pēc šīs regulas stāšanās spēkā. Tā arī laikus nosūta Komisijai visu vajadzīgo informāciju par apliecināšanu un jebkuras izmaiņas šajos dokumentos un sertifikātos saskaņā ar:

a) to ICCAT paraugu par ►M1 ————— ◄ zobenzivīm un lielacu tunzivīm, kas norādīts XIII pielikumā;

b) to IOTC paraugu par lielacu tunzivīm, kas norādīts XIV pielikumā.

9. pants

Datu nosūtīšana

1. Dalībvalstis, kas importē, eksportē un reeksportē zivis, kuras pieder pie vienas no 1. pantā minētajām sugām, pirms 15. marta par laika posmu no 1. jūlija līdz 31. decembrim par iepriekšējo gadu un pirms 15. septembra par laika posmu no 1. janvāra līdz 30. jūnijam par kārtējo gadu, izmantojot datoru, nosūta Komisijai ziņojumu par:

a) zivju, kas pieder pie vienas no 1. pantā minētajām sugām, katras komerciālās formas daudzumiem, kas ir importēti to teritorijā, sadalījumā pēc to izcelsmes trešā valstī, nozvejas vietas un izmantotā zvejas rīka tipa;

b) zivju, kas pieder pie vienas no 1. pantā minētajām sugām, katras komerciālās formas daudzumiem, kas ir importēti to teritorijā pēc tam, kad tos ir reeksportējusi trešā valsts, sadalījumā pēc to izcelsmes trešā valstī, nozvejas vietas un izmantotā zvejas rīka tipa.

2. Šā panta 1. punktā minētajā ziņojumā ietver informāciju, kura norādīta:

▼M1 —————

▼B

b) XVI pielikumā par zobenzivīm;

c) XVII vai XVIII pielikumā par lielacu tunzivīm.

10. pants

Valsts ziņojums

Dalībvalstis, kas eksportē zivis, kuras pieder pie vienas no 1. pantā minētajām sugām, pārbauda, vai Komisijas nosūtītā informācija par importiem atbilst dalībvalstu rīcībā esošai informācijai. Tās informē Komisiju par šādu vispārējo pārbaužu rezultātiem valsts ziņojumā, kas minēts 9. pantā Padomes 2001. gada 27. septembra Regulai (EK) Nr. 1936/2001, kura nosaka kontroles pasākumus, kas piemērojami tālu migrējošu zivju dažu krājumu nozvejā ( 3 ).







4.

NODAĻA

NOBEIGUMA NOTEIKUMI

11. pants

Pielikumu grozījumi

Šīs regulas pielikumus var grozīt saskaņā ar ICCAT un IOTC saglabāšanas pasākumiem, kas ir kļuvuši saistoši Kopienai, kā arī saskaņā ar 12. panta 2. punktā noteikto procedūru.

12. pants

Komitejas procedūra

1. Komisijai palīdz Zivsaimniecības pārvaldības komiteja, kas izveidota saskaņā ar 30. pantu Padomes 2002. gada 20. decembra Regulā (EK) Nr. 2371/2002 par zvejas resursu saglabāšanu un ilgtspējīgu izmantošanu saskaņā ar kopējo zivsaimniecības politiku ( 4 ).

2. Ja ir atsauce uz šo punktu, piemēro Lēmuma 1999/468/EK 4. un 7. pantu.

Lēmuma 1999/468/EK 4. panta 3. punktā noteiktais laika posms ir viens mēnesis.

3. Komiteja nosaka savu reglamentu.

13. pants

Atcelšana

1. Ar šo atceļ Regulu (EK) Nr. 858/94.

2. Atsauces uz atcelto regulu jāuzskata par atsaucēm uz šo regulu, un tās jālasa saskaņā ar XIX pielikumā norādīto atbilstības tabulu.

14. pants

Stāšanās spēkā

Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs.

▼M1 —————

▼B









II PIELIKUMS

REGULAS 3. PANTA b) APAKŠPUNKTĀ MINĒTIE PRODUKTI

Neierobežojot kombinētās nomenklatūras interpretācijas noteikumus, preču aprakstu formulējumi ir uzskatāmi par tādiem, kas paredzēti tikai informācijas nolūkiem. Šajā pielikumā TARIC kodus piemēro, ja tādi ir tad, kad tiek pieņemta šī regula.

TARIC kods

0301999070

0302698700

0303798700

0304103870

0304109855

0304208700

0304906500

0305200019

0305200076

0305200077

0305309040

0305498020

0305599050

0305699050

1604199130

1604199820

1604209060









III PIELIKUMS

REGULAS 3. PANTA c) APAKŠPUNKTĀ MINĒTIE PRODUKTI

Neierobežojot kombinētās nomenklatūras interpretācijas noteikumus, preču aprakstu formulējumi ir uzskatāmi par tādiem, kas paredzēti tikai informācijas nolūkiem. Šajā pielikumā TARIC kodus piemēro, ja tādi ir tad, kad tiek pieņemta šī regula.

TARIC kods

0301999075

0302341000

0302349000

0303441100

0303441300

0303441900

0303449000

0304103875

0304109865

0304204520

0304909775

0305200021

0305200078

0305200079

0305309075

0305498060

0305599045

0305699040

1604141130

1604141135

1604141630

1604141635

1604141830

1604141835

1604207040

1604207045

▼M1 —————

▼B









IVb PIELIKUMS

ICCAT atzīstas trešās valstis, kurām statistikas dokumenta autentiskumu var apliecināt šim nolūkam pilnvarota iestāde, piemēram, tirdzniecības kamera – Angola, ASV, Brazīlija, Dienvidāfrika, Ekvatoriālā Gvineja, Gabona, Gana, Gvineja Bisava, Gvinejas Konakri, Horvātija, Japāna, Kanāda, Koreja, Kotdivuāra, Krievija, Ķīna, Lībija, Maroka, Santome un Prinsipi, Tunisija, Urugvaja, Venecuēla, Zaļā Raga salas.









V PIELIKUMS









VI PIELIKUMS









VII PIELIKUMS









VIIIa PIELIKUMS







To kuģu saraksts, kas piedalās Japānas lūžņos nodošanas programmā Nr. Gads, kad nodod lūžņos Kuģa karoga valsts Kuģa nosaukums Daudzums tonnās Izlaides gads Zvejas rajons 1. 2002. BOLĪVIJA YING CHIN HSIANG 66 379 1979. INDIJAS OKEĀNS 2. 2002. KAMBODŽA HUA CHENG 707 606 1980. INDIJAS OKEĀNS 3. 2002. KAMBODŽA HUA CHENG 808 549 1980. INDIJAS OKEĀNS 4. 2002. FILIPĪNAS CHEN FA 736 636 1979. ATLANTIJAS OKEĀNS 5. 2002 BOLĪVIJA ZHONG I 85 437 1976. KLUSAIS OKEĀNS 6. 2002. BELIZA LIEN TAI 491 1979. ATLANTIJAS OKEĀNS 7. 2003. BELIZA JEFFREY 131 597 1980. KLUSAIS OKEĀNS 8. 2003. EKVATORIĀLĀ GVINEJA WIN FAR 236 672 1978. INDIJAS OKEĀNS 9. 2003. EKVATORIĀLĀ GVINEJA WIN FAR 266 535 1979. INDIJAS OKEĀNS 10. 2003. BOLĪVIJA CHIN I MING 663 1979. ATLANTIJAS OKEĀNS 11. 2003. BOLĪVIJA CHIN CHANG MING 578 1980. ATLANTIJAS OKEĀNS 12. 2003. BOLĪVIJA GOLDEN RICH (iepriekš: ZHONG XIN 26) 520 1974. ATLANTIJAS OKEĀNS 13. 2003. BOLĪVIJA CHI MAN 556 1982. INDIJAS OKEĀNS 14. 2003. BOLĪVIJA HUNGYU 112 690 1981. INDIJAS OKEĀNS 15. 2003. EKVATORIĀLĀ GVINEJA CHEN CHIANG 1 578 1988. INDIJAS OKEĀNS









VIII b PIELIKUMS







To kuģu saraksts, kas peld zem Taivānas karoga un piedalās pārreģistrācijas programmā Nr. Kuģa karoga valsts Kuģa nosaukums Daudzums tonnās Zvejas rajons Izlaides gads 1. EKVATORIĀLĀ GVINEJA YIHSHUENNO 212 470 INDIJAS OKEĀNS 1999. 2. SEIŠELU SALAS SEYGEM 573 KLUSAIS OKEĀNS 1997. 3. SEIŠELU SALAS SEYSTAR 573 KLUSAIS OKEĀNS 1998. 4. VANUATU NINE LUCKY Nr. 1 508 KLUSAIS OKEĀNS 1998. 5. BELIZA WIN FAR Nr. 868 498 KLUSAIS OKEĀNS 1999. 6. EKVATORIĀLĀ GVINEJA WEI CHING 498 ATLANTIJAS OKEĀNS 1997. 7. BELIZA JUI YING Nr. 666 498 KLUSAIS OKEĀNS 1997. 8. BELIZA CHEN FA Nr. 1 550 INDIJAS OKEĀNS 1997. 9. SEIŠELU SALAS SEYPERAL 680 KLUSAIS OKEĀNS 1998. 10. BELIZA PING YUAN Nr. 201 706 INDIJAS OKEĀNS 1996. 11. BELIZA LIANHORNGNr. 777 499 KLUSAIS OKEĀNS 1998. 12. BELIZA FONGKU Nr. 36 521 KLUSAIS OKEĀNS 1997. 13. BELIZA SHYE SIN Nr. 1 598 INDIJAS OKEĀNS 1997. 14. BELIZA HUNG YU NR. 212 470 ATLANTIJAS OKEĀNS 1997. 15. BELIZA HWA CHIN Nr. 202 470 ATLANTIJAS OKEĀNS 1997. 16. BELIZA SUNG HUI 573 ATLANTIJAS OKEĀNS 1998. 17. BELIZA HSIEN HUA 106 625 KLUSAIS OKEĀNS 2000. 18. BELIZA HSIEN HUA 107 625 KLUSAIS OKEĀNS 2000. 19. BELIZA FU YUAN Nr. 66 683 KLUSAIS OKEĀNS 1998. 20. BELIZA LONG CHANG Nr. 3 589 ATLANTIJAS OKEĀNS 1997.

▼M1 —————

▼B









X PIELIKUMS









XI PIELIKUMS









XII PIELIKUMS









XIII PIELIKUMS









XIV PIELIKUMS

▼M1 —————

▼B









XVI PIELIKUMS









XVII PIELIKUMS









XVIII PIELIKUMS









XIX PIELIKUMS







Regula (EK) Nr. 858/94 Šī regula — 1. pants — 2. pants — 2. pants — 4. pants — 2.a pants — 5. pants — 3.panta 1., 2. un 3. punkts — 4. pants — 3.panta 4. punkts — 6. pants — 3.a pants — 6.pants — 4. pants — — 5. pants — 9. pants — I pielikums — IVa pielikums — II pielikums — IVb pielikums — III pielikums — IX pielikums